《辛卯春日即事 其四》
明代·谢重华

自栽瓜菽自栽蒲，欲问园丁即老夫。放达有乡皆号醉，痴顽无谷不名愚。

既非才拔堪游刃，岂合侯门想滥竽。力穑输将吾本分，任从人笑小樊须。

作者简介：谢重华，字嘉有，号恬斋。东莞人。明思宗崇祯间贡生。国亡，杜门不入城市三十馀年。著有《云窝集》。清陈伯陶《胜朝粤东遗民录》卷二有传。